তৃণমূল সদস্যের বিরুদ্ধে পোস্টারকাটমানি সহ গোষ্ঠী দ্বন্দ্বের অভিযোগে সরব বিজেপি

রূপম রায়, নদিয়া: ২০২৬ সালে বিধানসভা ভোট (2026 Assemble Election)। তাই আগেই রাজনৈতিক কচকচানি তুঙ্গে। নদিয়াতে (Nadia) তৃণমূলের Tmc) দিকে একাধিক অভিযোগ তুলে সরব বিজেপি (Bjp)। পোস্টারের নিচে লেখা মা -মাটি-মানুষ।

তৃণমূল পঞ্চায়েত প্রধান, কংগ্রেসের পঞ্চায়েত সমিতির সদস্যের নামে পোস্টারকাটমানি ও গোষ্ঠী দ্বন্দ্বের অভিযোগ বিজেপির। নদিয়ার পায়রাডাঙ্গার ঘটনায় চাঞ্চল্য।

জানা গিয়েছে, পায়রাডাঙ্গা রেল স্টেশন সংলগ্ন প্রীতিনগর ভূদেব স্মৃতি স্কুলের সীমানার প্রাচীরে এদিন সাদা কাগজে ছাপা অক্ষরে লেখা বেশ কিছু পোস্টার নজরে আসে স্থানীয়দের।

আরও পড়ুন: লন্ডন সফরের তৃতীয় দিনে আজ বাণিজ্য সম্মেলনে যোগ দেবেন মুখ্যমন্ত্রী

ওই পোস্টারে লেখা রয়েছে ‘সাত লক্ষ মূল্যের জমি ৩৭ লক্ষ টাকায় কেনা হল কেন ফাল্গুনী বিশ্বাস জবাব দাও। ‘নিয়ম মেনে জমি কেনা হল না কেন ফাল্গুনী বিশ্বাস জবাব দাও।’তার নিচে লেখা রয়েছে পায়রাডাঙ্গা নাগরিকবৃন্দ। ‘পঞ্চায়েত প্রধান ফাল্গুনী বিশ্বাসের শাস্তি চাই বিজয়েন্দু বিশ্বাসের শাস্তি চাই। মা মাটি মানুষ জিন্দাবাদ।’

ওই একই পোস্টার মিলেছে, সম্প্রতি পঞ্চায়েতের কেনা একটি চাষের জমিতে। ওই জমিতে শ্মশান তৈরির কথা রয়েছে। যদিও এই ঘটনার সামনে আসতেই রাজ্যের শাসক দলকে কাঠগড়ায় দায়ী করিয়েছে বিরোধী দল বিজেপি। তাদের দাবি তৃণমূলের বিরুদ্ধে তৃণমূল পোস্টার ফেলছে। তার মানে এখানে কাঠ মানি এবং গোষ্ঠীদ্বন্দ্বের কথা স্পষ্ট।

সারা পশ্চিমবঙ্গ জুড়ে এভাবেই অরাজকতা তৈরি করে চলেছে রাজ্যের শাসক দল তৃণমূল কংগ্রেস ২০২৬-এ এসবের উত্তর সাধারণ মানুষ দেবে।